2.8.2023
ET
Euroopa Liidu Teataja
C 273/13
— kontinentaalne kliima, mis toob vahel kaasa hävitavad külmad ja pakub suvel viinamarjade küpsemist soodustavat päikesepaistet.
Inimtegurid Tavapäraselt valmistatakse toodet „Eau-de-vie de vin de la Marne“/„Fine champenoise“ kontrollitud päritolunimetusega „Champagne“ veinidest, mille tootmiseks on kasutatud Champagne'i veinipiirkonna kolme peamist viinamarjasorti: 'Chardonnay', 'Pinot noir' ja 'Meunier'.
Tänu piirkonna mulla- ja kliimatingimuste ning kohalike vahuveini tootmisele suunatud koristus-, pressimis- ja veinivalmistustavade koostoimele on veinid mitmekülgsete lõhna- ja maitseomadustega, mis tulenevad viinamarjasortide mitmekesisusest, mõningasest happesusest ning suhteliselt väikesest alkoholisisaldusest, mis muudab lõhna- ja maitseomadused kontsentreeritumaks.
Destilleerimiseks kasutatavad veinid eraldatakse kontrollitud päritolunimetusega „Champagne“ veinidest eri etappides: eelkõige pressimise, alusveinide kvalitatiivse valiku või pursatamise etappides.
Seetõttu on neil erinevaid omadusi, mis toetavad piiritusjoogi „Eau-de-vie de vin de la Marne“/„Fine champenoise“ iseloomulikke lõhna- ja maitseomadusi.
Destilleerimisega tegelevad destilleerijad, kellel on viinamarjaistandustes paiknevad statsionaarsed töökohad ning kes destilleerivad ja lasevad piiritusjoogil laagerduda ning turustavad seda ise või Champagne'i piirkonna viinamarjakas­ vatajate või turustajate vahendusel, või ränddestilleerijad, kes töötavad alltöövõtjatena viinamarjakasvatajate tellimusel.
Põhjuslik seos Toote „Eau-de-vie de vin de la Marne“/„Fine champenoise“ peamised omadused tulenevad toormest, mis on saadud kontrollitud päritolunimetusega „Champagne“ toote tootmisel.
Seos toote „Eau-de-vie de vin de la Marne“/„Fine champenoise“ geograafilise piirkonnaga põhineb järgmisel: Champagne'i piirkonnas toodetud viinamarjade eriline kvaliteet: Champagne'i viinamarjapiirkonna eripära tuleneb selle põhjapoolsest asukohast.
Geograafilise piirkonna mulla- ja ilmastikutingimused on kujundanud välja spetsiifilise viinamarjakasvatuse korralduse, mis kajastub eelkõige viinamarjasortide valikus.
Kolm peamist sorti on 'Chardonnay B' (29 % viinamarjaistandustest), 'Pinot noir N' (38 %) ja 'Meunier N' (32 %).
Need sordid, mis on vastastikmõjus piirkonna tingimustega, annavad toormele hea tasakaalu happesuse ja võimaliku alkoholisisalduse vahel ning väikse alkoholisisalduse.
Need omadused, eelkõige alkoholisisalduse määr, sobivad piiritusjookide valmistamiseks: kuna puhta alkoholi saagikus on väiksem, on saadava piiritusjoogi lõhna- ja maitseomadused kontsentreeritumad.
Viinamarjasortide valik suurendab lisaks lõhna- ja maitseomaduste mitmekesisust.
Vahuveinide valmistamiseks kasutatavate veinide kasutamine: Kohalikud korjamis-, pressimis- ja veinivalmistustavad on suunatud üksnes vahuveini tootmisele.
Piiritusjoogi „Eaude-vie de vin de la Marne“/„Fine champenoise“ valmistamiseks kasutatavad veinid eraldatakse kontrollitud päritoluni­ metusega „Champagne“ veinidest eri etappides: eelkõige pressimise, alusveinide kvalitatiivse valiku või pursatamise etapis.
Seetõttu on neil erinevaid omadusi, mis toetavad piiritusjoogi „Eau-de-vie de vin de la Marne“/„Fine champenoise“ iseloomulikke lõhna- ja maitseomadusi.
Destilleerijate ja piiritusjoogi valmistajate oskusteave aitab tagada, et toode „Eau-de-vie de vin de la Marne“/„Fine champenoise“ väljendab täieulatuslikult selle toormest tulenevaid lõhna- ja maitseomadusi, mis hõlmavad intensiivseid ja kergelt veiniseid taimseid nüansse ning heleda viljalihaga puuviljade (õun, pirn) nüansse, või eri laagerdumisetappidel vananenud kangete alkohoolsete jookide puhul piiritusjoogi „Eau-de-vie de la Marne“/„Fine champenoise“ omandatud metsanüansse, vanilli, röstleiva ning heleda tubaka lõhna- ja maitsevarjundeid.
Link tootespetsifikaadile https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5